laion/Wikipedia-Exotic huggingface dataset:
Valitseja

Valitseja on päriliku võimuga riigipea või ülemvõimukandja teatud piirkonnas. Valitsejakultus Valitsejapeegel Valitsejasugu Riigipeade ja valitsusjuhtide koondtabel "Mõiste tähendus". www.eki.ee. Vaadatud 14. mail 2024.
Liaoning

Liaoning on provints Hiina kirdeosas. See on osa ajaloolisest Mandžuuriast. Provints on saanud nime Liao jõe järgi, mis läbi provintsi voolab. Koos Jilini ja Heilongjiangi provintsiga on Liaoning Hiina kolmest nn roostevöö provintsist. Tähtsamad tööstusharud on Liaoningi provintsis masinatööstus, elektroonikatööstus, naftatööstus, keemiatööstus ja ehitusmaterjalide tootmine. Maavaradest leidub Liaoningis rikkalikult rauamaaki, magnesiiti, teemante ja boori. Tähtsamad põllukultuurid on mais, sorgo, sojaoad, õunad, virsikud, pirnid, aprikoosid, ploomid ja puuvill. Provints jaguneb 14 ringkonna tasemel haldusüksuseks (kõik ringkonna õigustega linnad): Shenyang Shi (沈阳市 : Shěnyáng shì) Dalian Shi (大连市 : Dàlián shì) Anshan Shi (鞍山市 : Ānshān shì) Fushun Shi (抚顺市 : Fǔshùn shì) Benxi Shi (本溪市 : Běnxī shì) Dandong Shi (丹东市 : Dāndōng shì) Jinzhou Shi (锦州市 : Jǐnzhōu shì) Huludao Shi (葫芦岛市 : Húludǎo shì) Yingkou Shi (营口市 : Yíngkǒu shì) Panjin Shi (盘锦市 : Pánjǐn shì) Fuxin Shi (阜新市 : Fùxīn shì) Liaoyang Shi (辽阳市 : Liáoyáng shì) Tieling Shi (铁岭市 : Tiělǐng shì) Chaoyang Shi (朝阳市 : Cháoyáng shì) 2020. aasta seisuga oli elanike arv provintsis 42 591 407. Aastal 2010 oli elanikke 43 746 323. 2000. aasta rahvaloenduse andmetel moodustasid Liaoningi provintsi elanikkonnast hiinlased 83,94%, mandžud 12,88%, mongolid 1,60%, hueid 0,63%, korealased 0,58% ja sibod 0,32%. 2018. aasta seisuga oli miljonilinnu neli: Shenyang (5 651 200 elanikku), Dalian (3 808 300 elanikku), Anshan (1 420 800 elanikku) ja Fushun (1 223 500 elanikku). Provintsi koduleht. Hiina keeles
Jānis Mendriks

Jānis Mendriks (21. jaanuar 1907 – 1. august 1953) oli Läti katoliku preester, kes tapeti Vorkuta gulagis ülestõusu ajal. Jānis Mendriks sündis 21. jaanuaril 1907 Kalupe vallas Anton ja Anna Plocinsi perekonda. 26. oktoobril 1926 astus ta Pärispatuta Saamise Mariaanide kongregatsiooni ning sama aasta 8. detsembril sai ta isa Benedikts Skrinda käe all noviitsiks. Ta õppis algul Aglonas ning alates 1933. aastast Riia Katoliku Vaimulikus Seminaris. 1938. 3. aprillil pühitseti Mendriks Riia Püha Jakobi kirikus Riia peapiiskop Antonijs Springovičsi poolt preestriks. Ta oli preestriks Viļānis jm. 1942. aastal oli ta preester Ustroņis, kus ta keeldus partisanide poolt tapetud Saksa kollaboraatori matusetalitust korraldama, kuna ta oli armukest pidanud. Seetõttu pidi ta Saksa võimude eest peitu minema. Peale Nõukogude võimu taastumist 1944. aastal jätkas ta oma preestrikohustusi. 19. veebraril 1948 määrati isa Mendriks Jaunborne ja Elerne koguduste preestriks. 25. oktoobril 1950 arreteeriti ta Nõukogude võimude poolt ning saadeti Riiga vanglasse. Järgmise aasta 24. märtsil mõisteti ta kümneks aastaks "Nõukogude-vastase tegevuse ja Nõukogude-vastaste natsionalistlike gruppide organiseerimise" eest Vorkuta gulagi söekaevandustesse. Vangistuses täitis ta ikka oma preestrikohustusi: pidas jumalateenistust ja armulauda ning kuulas pihtimusi. Ta kandis vanas sigaretikastis euharistiat. Uudised Jossif Stalini surmast jõudsid ka Vorkutasse, kus algas ülestõus. 1. augustil piiras sõjavägi tööliste laagri ümber. Mendriks kiirustas vangide sekka ning hakkas sõdurite ees absolutsioonipalvet lugema. Peale sõnade "Misereatur vestri Omnipotens Deus" lausumist lasti ta valvurite poolt maha. 2020. aastal avaldati raamatuna isa Mendriksi päevik ning muud kirjutised. 9. veebruaril 2021 algatas Vatikani Pühakukskuulutamise Kongregatsioon isa Mendriksi pühakukskuulutamise protsessi. "Servant of God Fr. Janis (John) Mendriks (1907-1953)". Vaadatud 14.05.2024. "Biography of Servant of God, Father Janis Mendriks, MIC". Vaadatud 14.05.2024. "Confiteor". Vaadatud 14.05.2024. "Latvia: The diary of the Servant of God Father Janis Mendriks, MIC appeared in print". Vaadatud 14.05.2024.
Jilini provints

Jilin on provints Hiina kirdeosas. See on osa ajaloolisest Mandžuuriast. Piirneb Põhja-Korea ja Venemaa Primorje kraiga. Koos Liaoningi ja Heilongjiangi provintsiga on Jilin Hiina kolmest nn roostevöö provintsist. Tähtsaim tööstusharu on rasketööstus. Provints jaguneb 9 ringkonna tasemel haldusüksuseks (8 ringkonna õigustega linna ja 1 autonoomne ringkond): Changchun (长春市, Chángchūn shì) Jilin (吉林市, Jílín shì) Siping (四平市, Sìpíng shì) Liaoyuan (辽源市, Liáoyuán shì) Tonghua (通化市, Tōnghuà shì) Baishan (白山市, Báishān shì) Songyuan (松原市, Sōngyuán shì) Baicheng (白城市, Báichéng shì) Yanbiani Korea autonoomne ringkond (延边朝鲜族自治州, Yánbiān Cháoxiǎnzú Zìzhìzhōu) Elanike arv oli 2020. aasta seisuga 24 073 453. Aastal 2010 oli elanikke 27 462 297. Võrreldes 2010. aastaga on elanike arv vähenenud 12,3%. 2000. aasta rahvaloenduse andmetel moodustasid Jilini provintsi elanikest hiinlased 90,85%, korealased 4,27%, mandžud 3,71%, mongolid 0,64% ja hueid 0,47%. Miljonilinne oli 2018. aastal kaks: Changchun (4 564 000 elanikku) ja Jilin (1 269 100 elanikku). Provintsi koduleht (hiina ja inglise keeles)
Anto Õnnis

Anto Õnnis (sündinud 16. augustil 1979 Tallinnas) on eesti löökpillimängija ja laulja (tenor). Lõpetas 1997 löökpilli (õpetaja Rein Roos) ja koorijuhtimise erialal (õpetaja Erki Pehk) Tallinna Muusikakeskkooli ja 2002 löökpilli erialal Eesti Muusikaakadeemia (Rein Roosi klass). Täiendas end 2002 Groningenis Noord Nederlands Conservatoriumis (juhendajad Rein Niemeijer ja Luuk Nagtegaal) ning 2003–06 Sibeliuse Akadeemias (juhendajad Olli-Pekka Martikainen, Timothy Ferchen ja Lassi Erkkilä). Hiljem õppinud laulmist Vilja Sliževski juhendamisel. Anto Õnnis on töötanud aastast 1997 Rahvusooper Estonia orkestris löökpillimängijana ning olnud ühtlasi 1999–2004 löökpilliõpetaja Tallinna Muusikakoolis. Aastast 2003 õpetab ta löökpille Vanalinna Hariduskolleegiumi Muusikakoolis. Anto Õnnis on osalenud paljude orkestrite ja kammerkoosseisude töös sh Tallinna Kammerorkester, NYYD Ensemble ja Eesti Riiklik Sümfooniaorkester, lisaks on ta on aastal 2001 loodud löökpilliansambli PaukenFest asutajaliige ning tegutseb ansamblis tänaseni. Anto Õnnis on osalenud paljude Eesti heliloojate sh Toivo Tulevi, Jüri Reinvere, René Eespere, Helena Tulve, Tõnis Kaumanni ja Margo Kõlari teoste esiettekannetel, ta on astunud üles solistina nii Eestis sh festivalidel „NYYD“, „Jazzkaar“ja „Improvizz“, Eesti Muusika Päevad, kui ka välismaal (Soome, Holland). Aastate pikkune koostöö on olnud akordionist Jaak Lutsojaga, kellega Anto Õnnis on esinenud nii laval kui ka televisioonis. Koos on nad publiku ette toonud mitmete eesti heliloojate teoste esiettekandeid sh Mirjam Tally, Jüri Reinvere, Mari Vihmandi, Timo Steineri ja Ardo Ran Varrese looming. "Õnnis, Anto - Eesti Entsüklopeedia". etbl.teatriliit.ee. Vaadatud 14. mail 2024. "Õnnis, Anto | Eesti Muusika Infokeskus". www.emic.ee. Vaadatud 14. mail 2024.
Tallinna Linnamisjon

Tallinna Linnamisjon oli Tallinnas tegutsenud Eesti heategevusorganisatsioon. Tallinna Linnamisjon asus Lasnamäel Pae tänav 19. 1889. aastal alustas tööd Tallinna Linnamisjon, mida juhtis Tallinna Oleviste kiriku teise pihtkonna pastor Benjamin Hermann Karl Hesse. Linnamisjon tegeles prostituutide ja joodikute päästmisega ning majanduslikult raskes olukorras olevate üksikinimeste ja perekondade aitamisega. 1922. aastal asutati taas Tallinna Linnamisjon ja tegutses 1940. aastani, MTÜ Tallinna Linnamisjon taastas oma tegevuse 1992. aastal ja lõpetas tegevuse 2012. aastal. Algselt tegutses Tallinna Linnamisjon Kentmanni tänav 6 algses hoones. Linnamisjoni juhatuses tegutsesid Kaarli, Jaani, Peeteli ja Pauluse koguduste õpetajad ning koguduste liikmed. Selts oma laulukooriga külastas vanglaid, haigeid, vanade- ja leskedekodusid, koduslamavaid raskeid haigeid, mahajäetud lapsi ja perekondi, lohutades neid jumalasõnaga ja andes jõudumööda ka ainelist toetust. Tegevust taasalustanud Tallinna Linnamisjoni eesmärk oli raskesse seisu sattunud inimeste olukorda leevendada nii hingeliselt kui ka aineliselt. Linnamisjon oli algul peaaegu täielikult Soome ja teiste Põhjamaade linnamisjonite ülalpidamisel ning tegeles humanitaarabi korras saadetud riiete ja toiduainete tasuta jagamisega. Misjoniselts haldas Pae tänav 19 asunud riide- ja toiduabi jaotuspunkti, pühapäevakooli ja päevakeskust; Peeteli kirikus Pelgulinnas supikööki, Ristiku tänav 31 kasutatud riiete ja jalatsite poodi, Kauge tänav 4 kodutute öömaja-varjupaika. Tallinna Linnamisjon oli ka Tallinna Sotsiaal- ja Tervishoiuameti sotsiaalhoolekande osakonna koostööpartner kodutute öömajade haldamisel. Tallinnas asusid öömajade ja turvakodud: Mustamäel Akadeemia tee 48, Põhja-Tallinnas Alasi tänaval, Nõmme-Kase 12 ja Asula 11, Lasnamäel Ülemiste tee 7 Eesti Sisemisjoni Selts Tartu Linnamisjon Paljassaare sotsiaalmaja Tallinna Linnamisjon abistab hädalisi, 3 Jul 2002 Linnaosa valitsuse vastulause Keerutoa asjus, err.rr, 29.07.2005 Huvitavaid seiku Oleviste kiriku ajaloost, Sulane. Tallinna Kaarli koguduse ajakiri Mis on Tallinna Linnamisjon?, Päewaleht, nr. 314, 17 november 1933 Linnamisjon aitab hädalisi supi, riiete ja hingekosutusega, Ühtuleht, 13. oktoober 1997 Linnamisjon kutsub heategevuskontserdile, Postimees, 9. detsember 2002 Kodutud saavad öömajale, Videvik G. Rutopõld, Tartu linnamisjon, Usuteadusline Ajakiri, Oktoober 1935 Nr 3, lk 90-92 Paljassaare sotsiaalmajas, Videvik Tallinna Linnamisjon oma majas., Eesti Kirik (1923-1940), nr. 12, 23 märts 1939 Tallinna Linnamisjoni aastapäewalt., Eesti Kirik (1923-1940), nr. 10, 7 märts 1940 Linnamisjon sai remonditud maja, Postimees, 1. november 2000 Plahvatanud maja asukad elavad misjonis ja kodutute öömajas, Eesti Päevaleht, 13.05.2003
Alfred Eisenstaedt

Alfred Eisenstaedt (6. detsember 1898 - 24. august 1995) oli saksa fotograaf ja fotoajakirjanik. Ta on tuntud oma avameelsete fotode poolest, mis olid sageli tehtud 35mm Leica M3 kaugusmõõturiga kaameraga. Eisenstaedt sündis Dirschaus Lääne-Preisimaal Saksamaa keisririigis 1898. aastal. 1906. aastal kolis ta oma perekonnaga Berliini. Eisenstaedt hakkas pildistama 11-aastaselt, kui talle anti esimene fotoaparaat, kokkupandav Eastman Kodak kaamera. Hiljem teenis ta esimese maailmasõja ajal Saksa armee suurtükiväes ja sai haavata 1918. aastal. Töötades 1920. aastatel Saksamaal Weimaris vööde ja nööpide müüjana, hakkas Eisenstaedt Berliini kontoris vabakutselisena pildistama. Pärast 1935. aastal New Yorki elama asumist, elas Eisenstaedt kogu ülejäänud elu Jackson Heightsis, Queensis. Ta kohtus Lõuna-Aafrika naise Kathy Kaye'ga ja abiellus temaga 1946. aastal. Eisenstaedt suri 96-aastaselt oma voodis, oma Menemsha Inn suvilas.
Jiangsu

Jiangsu [tsjangs'uu] on provints Hiina idaosas. Provints jaguneb 13 ringkonna tasemel haldusüksuseks (kõik ringkonna õigustega linnad): Nanjing Shi (南京市 Nánjīng Shì) Xuzhou (徐州市 Xúzhōu Shì) Lianyungang (连云港市 Liányúngǎng Shì) Suqian (宿迁市 Sùqiān Shì) Huai'an (淮安市 Huái'ān Shì) Yancheng (盐城市 Yánchéng Shì) Yangzhou (扬州市 Yángzhōu Shì) Taizhou (泰州市 Tàizhōu Shì) Nantong (南通市 Nántōng Shì) Zhenjiang (镇江市 Zhènjiāng Shì) Changzhou (常州市 Chángzhōu Shì) Wuxi (无锡市 Wúxī Shì) Suzhou (苏州市 Sūzhōu Shì) 2000. aasta rahvaloenduse andmetel moodustasid Jiangsu provintsi elanikest hiinlased 99,6% ja hueid 0,2%. Provintsi koduleht (hiina keeles)
Shandong

Shandong on provints Hiinas. Provints jaguneb 17 ringkonna tasemel haldusüksuseks (Jinan Shi ja Qingdao Shi on allprovintsilinnad, teised on kõik ringkonna õigustega linnad): Jinan Shi (济南市 Jǐnán Shì) Liaocheng Shi (聊城市 Liáochéng Shì) Dezhou Shi (德州市 Dézhōu Shì) Dongying Shi (东营市 Dōngyíng Shì) Zibo Shi (淄博市 Zībó Shì) Weifang Shi (潍坊市 Wéifāng Shì) Yantai Shi (烟台市 Yāntái Shì) Weihai Shi (威海市 Wēihǎi Shì) Qingdao Shi (青岛市 Qīngdǎo Shì) Rizhao Shi (日照市 Rìzhào Shì) Linyi Shi (临沂市 Línyí Shì) Zaozhuang Shi (枣庄市 Zǎozhuāng Shì) Jining Shi (济宁市 Jìníng Shì) Tai'an Shi (泰安市 Tài'ān Shì) Laiwu Shi (莱芜市 Láiwú Shì) Binzhou Shi (滨州市 Bīnzhōu Shì) Heze Shi (菏泽市 Hézé Shì) 2000. aasta rahvaloenduse andmetel moodustasid Shandongi provintsi elanikest hiinlased 99,3% ja hueid 0,6%. Provintsi koduleht (hiina keeles)
Terra e Paixão

"Terra e Paixão" (portugali keeles 'maa ja kirg') on Brasiilia telenovela, mille produtseeris Estúdios Globo ja mida hakkas näitama TV Globo 2023. aastal. Cauã Reymond – Caio Meirelles La Selva Bárbara Reis – Aline Barroso Machado Johnny Massaro – Daniel La Selva Paulo Lessa – Jonatas dos Santos Débora Falabella – Lucinda do Carmo Amorim Agatha Moreira – Graça Borghin Junqueira Tony Ramos – Antônio La Selva Glória Pires – Irene Pinheiro La Selva Ametlik koduleht
Rämpstoit

Rämpstoit on toiduained, mis sisaldavad 100 grammi kohta vähemalt 17 g rasva ja 20 g suhkrut. Rämpstoiduks saab liigitada ka palju rafineeritud ja ülitöödeldud toitu, mis kaua säilib või sellist toitu, mille koostisosadeks on ebatervislikult palju naatriumi, soola, suhkrut ja rasva (nt kreemitort), kuid ebapiisavalt kiudaineid, valku või mikrotoitaineid, nagu vitamiinid ja mineraalid. "Rämpstoidul võib olla kahjulik mõju ajule | Tartu Ülikool". meditsiiniteadused.ut.ee. Tue, 14.05.2024 - 09:59. Vaadatud 2024-05-15. {{netiviide}}: kontrolli kuupäeva väärtust: |kuupäev= (juhend)
Hubei

Hubei on provints Hiinas. Provints jaguneb 13 ringkonna tasemel haldusüksuseks (12 ringkonna õigustega linna ja 1 autonoomne ringkond): Wuhan Shi (武汉市 Wǔhàn Shì) Ezhou Shi (鄂州市 Èzhōu Shì) Huanggang Shi (黄冈市 Huánggāng Shì) Huangshi Shi (黄石市 Huángshí Shì) Jingmen Shi (荆门市 Jīngmén Shì) Jingzhou Shi (荆州市 Jīngzhōu Shì) Shiyan Shi (十堰市 Shíyàn Shì) Suizhou Shi (随州市 Suízhōu Shì) Xiangfan Shi (襄樊市 Xiāngfán Shì) Xianning Shi (咸宁市 Xiánníng Shì) Xiaogan Shi (孝感市 Xiàogǎn Shì) Yichang Shi (宜昌市 Yíchāng Shì) Enshi Tujia ja Miao autonoomne ringkond (恩施土家族苗族自治州 Ēnshī Tǔjiāzú Miáozú Zìzhìzhōu) Otse provintsile alluvad ka allringkonna õigustega linnad Xiantao Shi (仙桃市), Qianjiang Shi (潜江市), Tianmen Shi (天门市) ja Shennongjia metsa-ala (神农架林区), mis on 3. järgu haldusüksused. Xuetangliangzi Provintsi koduleht (hiina ja inglise keeles)
Aqva Spordikeskus

Aqva Spordikeskus on spordikompleks, mis asub Rakvere linnas aadressil Kastani pst 16. Üldpind hõlmab 5000 m² ning selles on kaks korrust, sisaldades nelja tenniseväljakut, nelja sulgpalliväljakut, kahte squash-väljakut, kahte aeroobikasaali, võitluskunstide saali ning suurt jõusaali. Spordikeskuses töötab füsioterapeut.. Spordikeskuses tegeleb 11 organisatsiooni: Kastani Sport MTÜ (sulgpall) Lääne-Virumaa Spordiveteranide Koondis (võimlemine) Maare Sport MTÜ (tennis) MTÜ Taekwondo WTF SK Manada (taekwondo) MTÜ Vinni Vaba Aja Keskus (triatlon) MTÜ Võrkpalliklubi Tarvas (võrkpall) Palermo Spordiklubi (karate) Rakvere Sulgpalliklubi (sulgpall) Rakvere Tenniseklubi (tennis) Spordiklubi Eesti Karud (sumo) Spordiklubi Pinx (lauatennis) Kompleksi idee algataja ja selle arendaja oli ettevõtja Roman Kusma. Enne nime vahetamist oli Aqva Spordikeskuse nimeks Reketlonhall. Hoone projekteerisid KOKO Arhitektid ja ehitas Mudel Ehutus OÜ. Ehituse projektijuht oli Jaanus Koval. Spordihoone jaoks vajalik varustus tuli ettevõttelt OÜ Stigmar. Aqva Spordikeskuse ehitust alustati 2015. aasta augustis ning see avati 1. juunil 2016. aastal. "Aqva Spordikeskus - ESR". www.spordiregister.ee. Vaadatud 15. mail 2024. "Virumaa Teataja 6 august 2019 — DIGAR Eesti artiklid". dea.digar.ee. Vaadatud 15. mail 2024. "Reketlonihall - OÜ Spetsialist Meedia". eb.ee. Vaadatud 15. mail 2024. "Virumaa Teataja 1 juuni 2016 — DIGAR Eesti artiklid". dea.digar.ee. Vaadatud 15. mail 2024. "Rakvere Reketlonihall | Ühiskondlikud hooned | Projektid". AB KORRUS (inglise). Vaadatud 15. mail 2024. "Suuremad objektid | Kadrina Kraana". Vaadatud 15. mail 2024. "Virumaa Teataja 13 veebruar 2016 — DIGAR Eesti artiklid". dea.digar.ee. Vaadatud 15. mail 2024. "Reketlonihalli ehitus läheb lahti". Virumaa Teataja. 2. mai 2015. Vaadatud 15. mail 2024.
Cacus

Cacus (kreeka keeles kάκος „paha”) oli vanakreeka mütoloogia järgi kole, kuri ja tuldpurskav hiiglane, sepatöö ja tulejumala Vulcanuse poeg, kes elas tulevase Rooma linna kohal asuval Aventinuse mäel. Ta püüdis ja tappis reisijaid ning kaunistas oma koobast nende luudega. Ühel päeval aga jõudis sinna kanti Herakles, kes ajas läbi Itaalia Mükeene kuninga Eurystheuse juurde hiiglaselt Geryonilt saagiks saadud veised. See oli kümnes Heraklese kaheteistkümnest vägiteost, mida ta sooritas kuninga teenistuses. Teenistus ise oli jumalate tahet vahendava Delfi oraakli poolt määratud patukustutuseks, sest Herakles oli meeltesegaduses tapnud oma perekonna. Erilised punased veised meeldisid ka Cacusele ja et mitte jälgi jätta, tõstis (teise variandi järgi vedas) ta kui Herakles magas, mõned lehmad sabapidi oma koopasse. Kuid kangelane kuulis neid ammumas, ründas ta Cacust ja tappis ta oma nuiaga. Teise versiooni kohaselt andis Cacuse välja ta oma naine või hoopis õde Caca.
Puhta vee teemapark

Puhta vee teemapark on puhta vee temaatikale keskenduv teaduspark, mis asub Metsamõisa talus Lääne-Viru maakonnas Järsi külas Tapa vallas. Puhta vee teemapargi rajamist alustati 2009. aastal. Puhta vee teemapark on rajatud Metsamõisa alale, kus asus Metsamõisa mõis, mida võib pidada Järsi küla keskuseks. 1938. aastal ostis Metsamõisa mõisa Arnold Adler. Mõis jäeti ostja poolt 1947. aastal repressiooniohu tõttu maha, misjärel see võeti kasutusele Aavere Internaatkodu Metsamõisa osakonnana. Nõukogude ajal paigutati Metsamõisa vanurite hooldekodu. Metsamõisa hooldekodu tegevus lõpetati 1970. aastate lõpul, mil vanurid jaotati Aavere ja Koeru hooldekodu vahel. 1996. aastast kuulub Metsamõisa Priit Adlerile. Puhta vee teemapark paikneb Pandivere ja Adavere-Põltsamaa alal, kus asuvad karstilehtrid, karstijärsakud, karstikoopad ja Järsi karstijärv. Puhta vee teemapargis saab õppida puhta vee teket ja tutvuda vee-elustiku arenguga loodusmatkade ja koolitusloengute vormis. Teemapargi alal on matka- ja õpperajad, samuti ratastoolirajad. "Tutvustus". www.metsamoisa.ee. Vaadatud 15. mail 2024. "Ajalugu". www.metsamoisa.ee. Vaadatud 15. mail 2024. "Idee". www.metsamoisa.ee. Vaadatud 15. mail 2024. "Puhta vee teemapark". Originaali arhiivikoopia seisuga 2. aprill 2023. Vaadatud 15. mail 2024.
Hunan

Hunan on provints Hiinas. Provints jaguneb 14 ringkonna tasemel haldusüksuseks (13 ringkonna õigustega linna ja 1 autonoomne ringkond): Changsha Shi (长沙市 Chángshā Shì) Zhangjiajie Shi (张家界市 Zhāngjiājiè Shì) Changde Shi (常德市 Chángdé Shì) Yiyang Shi (益阳市 Yìyáng Shì) Yueyang Shi (岳阳市 Yuèyáng Shì) Zhuzhou Shi (株洲市 Zhūzhōu Shì) Xiangtan Shi(湘潭市 Xiāngtán Shì) Hengyang Shi (衡阳市 Héngyáng Shì) Chenzhou Shi (郴州市 Chénzhōu Shì) Yongzhou Shi (永州市 Yǒngzhōu Shì) Shaoyang Shi (邵阳市 Shàoyáng Shì) Huaihua Shi (怀化市 Huáihuà Shì) Loudi Shi (娄底市 Lóudǐ Shì) Xiangxi Tujia ja Miao autonoomne ringkond ((湘西土家族苗族自治州 Xiāngxī Tǔjiāzú Miáozú Zìzhìzhōu) Provintsi koduleht (hiina ja inglise keeles)
Eriluure

Eriluure (inglise keeles special reconnaissance) on luureandmete kogumise viis, mida teostatakse piirkonnas, kus mõjutused tervele sõjategevuse olukorrale on kõige olulisemad ning kasutatavad meetodid ei ole piiratud. Eriluureks on peetud ka tegevusi, mida viiakse läbi tundlikes keskkondades, et koguda andmeid või leida kinnitust andmetele, millel on strateegiline või operatiivne tähtsus. RENE TOOMSE, MARTIN PLASER. Luure kui pusle IV: Erioperatsioonide üksused luurerollis – viirus vaenlase ajus. - Kaitse Kodu! NR 3’ 2009. Lk. 16. Leigh Neville. The Elite: The A-Z of modern special operations forces. 2019. Lk. 305
Jozef Ráž

Jozef Ráž (sündinud 17. juulil 1979 Bratislavas) on Slovakkia poliitik. Ta on 25. oktoobrist 2023 Slovakkia transpordiminister Robert Fico neljandas valitsuses. Ta sündis aastal 1979 Bratislavas. Ta õppis Bratislava Majandusülikoolis rahvusvahelist äri ja Bratislava Õiguskõrgkoolis õigusteadust. Pärast kooli lõpetamist tegi ta karjääri avalikus teenistuses. Aastatel 2005–2010 töötas ta kaitseministeeriumis. 2010. aastal sai temast Slovenská pošta juhatuse liige. 2016. aastal sai Slovenská pošta direktor Tomáš Drucker tervishoiuministriks ja Rážist sai tema kantsler. Ráž pidas seda ametit kuni 2018. aastani, mil peaminister Peter Pellegrini esitas tema kandidatuuri siseministri kohale. President Andrej Kiska lükkas Ráži kandidatuuri tagasi tema sidemete tõttu endise ministri Robert Kaliňákiga, keda süüdistati võimu kuritarvitamises ja sidemetes organiseeritud kuritegevusega. Pärast tagasilükkamist tõmbus Ráž avalikust elust tagasi ja keskendus oma toitlustusäri juhtimisele. 25. oktoobrist 2023 sai temast Slovakkia transpordiminister. Ta on abielus ja on kahe tütre isa. Tema isa Jozef Ráž (Jožo Ráž) on laulja.
Vushtrri veresaun

Vushtrri veresaun oli Kosovo albaanlastest põgenike massiline tapmine Vushtrri lähedal Kosovo sõja ajal 2.–3. mail 1999. Umbes 100-st traktorist koosnevas kolonnis liikus umbes 1000 põgenikku, kes põgenesid Kosovo Vabastusarmee ja Serbia vägede vahelise võitluse eest Vushtrrist ida pool. Serbia politsei ja paramilitaarsed jõud jõudsid lõunasse sõitnud konvoile järele. 2.-3. mail Gornja Sudimlja ja Donja Sudimlja vahel Vushtrri lähedal tapeti hinnanguliselt sada kolonnis liikunud meest. ICTY uurija Romeu Ventura teatas, et serblaste väed mõrvasid 2. mail 120 tsiviilisikut, kes maeti kaks päeva hiljem ühishauda Vushtrrist kaheksa kilomeetrit ida pool. Pärast sõda avastasid ICTY kohtuekspertiisi meeskonnad Gornja Sudimljast 98 surnukeha. Vushtrri juhtum tõstatati Serbia politseikindrali Vlastimir Đorđevići kohtuprotsessil. Đorđevići vastu esitatud süüdistuses öeldakse, et umbes 105 Kosovo albaanlast tapeti veresaunas Sudimlje küla lähedal 2. mail 1999. Đorđević mõisteti 27 aastaks vangi. Bruce, Cabell (15. august 1999). "Serb war criminals seize north Kosovo". The Independent. "Vucitrn (Vushtrri) Municipality". Under Orders: War Crimes in Kosovo (PDF). Human Rights Watch. 2001. Vaadatud 25. detsembril 2015. "Vlastimir Đorđević Convicted for Crimes in Kosovo". ICTY. 23. veebruar 2011. "POLICE CRIMES IN VUCITRN". SENSE Tribunal. 4. jaanuar 2009. Originaali arhiivikoopia seisuga 8. august 2017. Vaadatud 15. mail 2024. "Case Information Sheet: Vlastimir Đorđević" (PDF). ICTY. Vaadatud 25. detsembril 2015. Kosovo sõda Srebrenica massimõrv
Henan

Henan on provints Hiinas. Provints jaguneb 17 ringkonna õigustega linnaks ja 1 maakonna õigustega linnaks): Zhengzhou (郑州市 Zhèngzhōu Shì) Sanmenxia (三门峡市 Sānménxiá Shì) Luoyang (洛阳市 Luòyáng Shì) Jiaozuo (焦作市 Jiāozuò Shì) Xinxiang (新乡市 Xīnxiāng Shì) Hebi (鹤壁市 Hèbì Shì) Anyang (安阳市 Ānyáng Shì) Puyang (濮阳市 Púyáng Shì) Kaifeng (开封市 Kāifēng Shì) Shangqiu (商丘市 Shāngqiū Shì) Xuchang (许昌市 Xǔchāng Shì) Luohe (漯河市 Luòhé Shì) Pingdingshan (平顶山市 Píngdǐngshān Shì) Nanyang (南阳市 Nányáng Shì) Xinyang (信阳市 Xìnyáng Shì) Zhoukou (周口市 Zhōukǒu Shì) Zhumadian (驻马店市 Zhùmǎdiàn Shì) Jiyuan (济源市 Jǐyuán Shì) (maakonna õigustega linn) 2000. aasta rahvaloenduse andmetel moodustasid Henani provintsi elanikest hiinlased 98,8% ja hueid 1%. Provintsi koduleht (hiina keeles)